Сұрақ:
Егер еңбек кітапшасында қателіктер бар болса не істеуі керек?

Жауап:
Еңбек кітапшасында қате анықталған жағдайда қызметкер тиісті жазбаны дұрыс күйге келтіру туралы жұмыс берушіге жүгінуі қажет. Бұл нақты емес немесе қате енгізілген барлық жазбаларды түзетуге қатысты.
Егер азамат жұмыс істеген ұйым өз қызметін тоқтатқан болса, оның құқықтық мирасқорына немесе еңбек қызметі мен еңбек өтілін растайтын архивтік анықтама алу үшін мемлекеттік архив мекемесіне жүгінуі қажет. Бұл ретте архивтік анықтаманы берудің негіздері көрсетілуі тиіс.
Кейбір жағдайларда азамат еңбек кітапшасының жоғалуына және қажетті архивтік деректердің болмауына байланысты еңбек өтілін растай алмайды. Мұндай жағдайда Қазақстан Республикасының заңнамасында еңбек өтілін сот тәртібімен растау мүмкіндігі қарастырылған. Сот еңбек қызметін заңды факт ретінде белгілей алады.
Сонымен қатар, зейнетақы төлемдерін тағайындауға арналған өтінішті зейнеткерлік жасқа толуға сегіз күн қалғанда тұрғылықты жері бойынша «Азаматтарға арналған үкімет» мемлекеттік корпорациясы филиалының Халыққа қызмет көрсету бөлімдерінде тіркеуге болатынын еске саламыз.
Еңбек кітапшаңыздағы жазбалардың дұрыстығын және еңбек өтілін растайтын құжаттардың бар-жоғын алдын ала тексеруді ұсынамыз. Бұл ықтимал қателерді дер кезінде түзетуге және зейнетақы төлемдерін рәсімдеу кезінде туындауы мүмкін қиындықтардың алдын алуға мүмкіндік береді.

